[{"text_idx": "#000002", "text": "Kui tavaliselt on surf individuaalne spordiala, kus purjelauaga so\u0303it (windsurf) ja lohesurf (kitesurf) on kaks eraldi ala, siis Peedimaa ja Ha\u0308rmson on need u\u0308hendanud, kasutades u\u0308hel tandemlaual nii purje kui lohet."}, {"text_idx": "#000003", "text": "Kogenud surfarid avastasid tandemsurfi enda jaoks umbes viis aastat tagasi (OK), 2011.a. vo\u0303eti u\u0308hiselt ette ka katsumusterohke Aegna maraton."}, {"text_idx": "#000004", "text": "Idee tandemlaual Soomest Eestisse surfata on Juhan Peedimaa so\u0303nul ku\u0308psenud juba paar aastat. Asjatute riskide va\u0308ltimiseks no\u0303udis projekti elluviimine ettevalmistusi ja eelko\u0303ige u\u0308hiseid treeninguid ning nu\u0308u\u0308d kinnitavad mehed, et on va\u0308ljakutseks valmis. Surfitandemit saadab teekonnal julgestuskaater, mille juhile Andres Ra\u0308tsepale pole katsumusterohke elamussport samuti vo\u0303o\u0303ras. Ra\u0308tsepp la\u0308bis 2005. aastal mootorrattaga Pariis-Dakari ko\u0303rberalli."}, {"text_idx": "#000005", "text": "Ta\u0308na o\u0303htul pakitakse surfivarustus Tallinnas kaatrisse ning so\u0303idetakse u\u0308le lahe Porkkala sadamasse, kus veedetakse o\u0308o\u0308. Hommikune ta\u0308pne stardipaik valitakse va\u0308lja ta\u0308na o\u0303htul, vo\u0303ttes arvesse ilma- ja tuuleolusid. Soome lahele prognoositakse teisipa\u0308evaks po\u0303hjatuult tugevusega kuni 17 m/s. Laine ko\u0303rgus vo\u0303ib ulatuda kuni 3 meetrini."}, {"text_idx": "#000006", "text": "Juhan Peedimaa on surfamisega tegelenud alates 2000.a. Eesti meister purjelauaso\u0303idus aastal 2002. Aastatel 2012-2013 so\u0303itis koos Sven Mansbergiga mootorratastel u\u0308mber maailma."}, {"text_idx": "#000007", "text": "Ain Ha\u0308rmson on surfamisega tegelenud alates 2000.a. Eesti meister laineso\u0303idus 2011 ja mitmekordne 2. koht, Eesti meister purjelaua freestyle so\u0303idus aastal 2002, La\u0308ti meistrivo\u0303istlustel laineso\u0303idus ho\u0303bemedal 2013.a., Rahvusvahelise Purjetamisfo\u0308deratsiooni (ISAF) litsenseeritud kohtunik."}]